সাংসদ অভিষেক বন্দ্যোপাধ্যায়ের অবস্থা স্থিতিশীল। রাতে ভালো ঘুমও হয়েছে তাঁর। তবে, চোখের তলায় এখনও যন্ত্রণা রয়েছে। মেডিক্যাল বুলেটিনে জানাল বেলভিউ কর্তৃপক্ষ। গতকালই ১২ জন বিশেষজ্ঞ চিকিত্সকের টিম তাঁর অরবিট ফ্লোর রিপেয়ারিং সার্জারি করে।
 ওয়েব ডেস্ক : সাংসদ অভিষেক বন্দ্যোপাধ্যায়ের অবস্থা স্থিতিশীল। রাতে ভালো ঘুমও হয়েছে তাঁর। তবে, চোখের তলায় এখনও যন্ত্রণা রয়েছে। মেডিক্যাল বুলেটিনে জানাল বেলভিউ কর্তৃপক্ষ। গতকালই ১২ জন বিশেষজ্ঞ চিকিত্সকের টিম তাঁর অরবিট ফ্লোর রিপেয়ারিং সার্জারি করে। সাড়ে তিনঘণ্টার অপারেশনের পর বেডে দেওয়া হয় তাঁকে। আজ অভিষেককে আরও একবার দেখার কথা ডাক্তার সুকুমার মুখার্জির। বেলভিউ সূত্রে খবর, ডায়মন্ডহারবারের সাংসদের যে ধরণের অপারেশন হয়েছে তাতে সামান্য যন্ত্রণা স্বাভাবিক। শিগগিরি তাঁকে স্বাভাবিক খাবার দেওয়া হবে। আগামী ৭২ ঘণ্টা চিকিত্সকদের কড়া পর্যবেক্ষণে থাকবেন অভিষেক।